
บทคัดย่อ 
งานวิจัยนี้มีวัตถุประสงค์เพื่อออกแบบและพัฒนาเครื่องทอดจิ้งหรีดแบบควบคุมอุณหภูมิอัตโนมัติ เพื่อลดการพึ่งพาทักษะของผู้ปฏิบัติงาน เพิ่มประสิทธิภาพการผลิต และควบคุมคุณภาพผลิตภัณฑ์ให้มีความสม่ำเสมอ เครื่องต้นแบบมีขนาด 28.5 × 63.5 × 73.0 เซนติเมตร น้ำหนัก 15 กิโลกรัม ใช้ฮีตเตอร์กำลังไฟฟ้า 2,500 วัตต์ ควบคุมอุณหภูมิด้วยเซนเซอร์ K-Type Thermocouple ร่วมกับ Arduino Uno R3 และระบบควบคุมแบบ ON–OFF Control โดยทำการทดสอบที่อุณหภูมิ 140, 160, 180 และ 200 องศาเซลเซียส เป็นเวลา 4, 6 และ 8 นาที ผลการทดสอบประสิทธิภาพพบว่า เครื่องสามารถเพิ่มอุณหภูมิถึงค่าที่กำหนดได้ภายใน 3–5 นาที โดยมีอัตราการเพิ่มอุณหภูมิสูงสุด 47.28 องศาเซลเซียสต่อนาที และมีค่า Overshoot อยู่ในช่วง 3.25–7.22 เปอร์เซ็นต์ การเปรียบเทียบประสิทธิภาพการทำงานพบว่า เครื่องทอดอัตโนมัติมีเวลามาตรฐานการทำงาน 5 นาที 20 วินาที และมีกำลังการผลิต 2.25 กิโลกรัมต่อชั่วโมง สูงกว่าการทอดโดยเกษตรกรซึ่งมีกำลังการผลิต 1.44 กิโลกรัมต่อชั่วโมง การประเมินคุณภาพผลิตภัณฑ์พบว่า สภาวะการทอดที่อุณหภูมิ 200 องศาเซลเซียส เป็นเวลา 4 นาที ให้ลักษณะสีใกล้เคียงกับผลิตภัณฑ์อ้างอิงมากที่สุด โดยมีค่าความแตกต่างของสีรวม () เท่ากับ 0.84 ขณะที่สภาวะการทอดที่อุณหภูมิ 160 องศาเซลเซียส เป็นเวลา 4 นาที ให้ค่า Hardness เท่ากับ 105.97 ± 24.68 N ซึ่งใกล้เคียงกับผลิตภัณฑ์ของเกษตรกรที่มีค่า 106.06 ± 12.83 N และไม่แตกต่างกันทางสถิติ (p>0.05) แสดงให้เห็นว่าการเกิดสีและการพัฒนาเนื้อสัมผัสของจิ้งหรีดทอดได้รับอิทธิพลจากอุณหภูมิและระยะเวลาการทอดแตกต่างกัน 
เมื่อพิจารณาร่วมกันทั้งด้านประสิทธิภาพการผลิต คุณลักษณะด้านสี และเนื้อสัมผัส พบว่าเครื่องทอดจิ้งหรีดแบบควบคุมอุณหภูมิอัตโนมัติสามารถผลิตผลิตภัณฑ์ที่มีคุณภาพใกล้เคียงกับผลิตภัณฑ์ดั้งเดิมของเกษตรกรได้อย่างมีประสิทธิภาพ และมีศักยภาพในการประยุกต์ใช้เชิงพาณิชย์ โดยมีระยะเวลาคืนทุนประมาณ 28 วัน

คำสำคัญ: จิ้งหรีดทอด; คุณลักษณะทางกายภาพ; เนื้อสัมผัส; ค่าสี; ระบบควบคุมการทอดอัตโนมัติ
Abstract
This research aims to design and develop an automatic temperature-controlled cricket fryer to reduce reliance on operator skill, increase production efficiency, and ensure consistent product quality. The prototype measures 28.5 × 63.5 × 73 cm, weighs 15 kg, uses a 2,500 Watt heater, and is temperature-controlled using a K-Type Thermocouple sensor in conjunction with an Arduino Uno R3 and an ON-OFF control system. Tests were conducted at temperatures of 140, 160, 180, and 200 Co for 4, 6, and 8 minutes. Performance tests showed that the machine could reach the set temperature within 3–5 minutes, with a maximum temperature increase rate of 47.28 Co/minute and an overshoot range of 3.25–7.22 %. Performance comparisons revealed that the automatic fryer had a standard operating time of 5 minutes and 20 seconds and a production capacity of 2.25 kg/h, significantly higher than manual frying by farmers (1.44 kg/h). Product quality evaluation showed that frying at 200 Co for 4 minutes resulted in a color closest to a reference product. The overall color difference () was 0.84. Frying at 160°C for 4 minutes resulted in a hardness of 105.97 ± 24.68 N, which is similar to the farmer's product (106.06 ± 12.83 N) and not statistically different (p>0.05). This indicates that color development and texture improvement in fried crickets are influenced by different frying temperatures and times. Considering production efficiency, color characteristics, and texture, the automatic temperature-controlled cricket fryer can efficiently produce a product of quality similar to the farmer's traditional product and has commercial potential, with a payback period of approximately 28 days.
Keywords: Cricket fried; Cricket physical properties; Texture analysis; Color values; Automatic frying control system

[bookmark: OLE_LINK4][bookmark: OLE_LINK1][bookmark: OLE_LINK2][bookmark: _Hlk211849775]  บทนำ
ในยุคปัจจุบัน เทคโนโลยีและระบบอัตโนมัติได้เข้ามามีบทบาทสำคัญในอุตสาหกรรมการผลิตต่างๆ รวมถึงอุตสาหกรรมอาหาร ซึ่งอุตสาหกรรมอาหารส่วนใหญ่ได้มีการนำหุ่นยนต์และแขนกลมาใช้ในกระบวนการผลิตอย่างแพร่หลาย เพื่อเพิ่มประสิทธิภาพ ความแม่นยำ และความปลอดภัย ตลอดจนลดต้นทุนแรงงานและความผิดพลาดที่เกิดจากการทำงานของมนุษย์ [1,2] หนึ่งในกระบวนการผลิตอาหารที่มักนำแขนกลมาใช้ คือ กระบวนการทอด ซึ่งเป็นกระบวนการที่ต้องใช้ทักษะเฉพาะและใช้ความร้อนสูงอาจส่งผลต่อความปลอดภัยในการปฏิบัติงานและเพิ่มโอกาสการเกิดอุบัติเหตุหากใช้แรงงานคนเป็นผู้ดำเนินการ ดังนั้น แขนกลสำหรับทอดอาหารจึงถูกพัฒนาขึ้นเพื่อแก้ปัญหาดังกล่าว และเพิ่มความสะดวกรวดเร็วในการผลิต
อย่างไรก็ตามในการที่จะออกแบบแขนกลทอดอาหารนั้นจะต้องคำนึงถึงกระบวนการทอดอาหารที่ถูกวิธีด้วย ถึงจะได้ผลิตภัณฑ์ที่มีคุณภาพ ซึ่งวิธีการทอดอาหารนั้นอาหารจะถูกปรุงโดยใช้ความร้อนสูงที่อุณหภูมิประมาณ 160-200 องศาเซลเซียส ตามลำดับ [3] ถือเป็นวิธีที่ถูกที่สุดและเร็วที่สุดซึ่งทำให้ผลิตภัณฑ์ที่ผ่านกระบวนการทอดเป็นที่ยอมรับมากขึ้นตามมุมมองของผู้บริโภค โดยกระบวนการทอดที่ใช้อุณหภูมิสูงนี้ใช้กันอย่างแพร่หลายในเชิงพาณิชย์เนื่องจากทำให้อาหารที่ผ่านกระบวนการมีรสชาติ สีสัน และความกรอบที่โดดเด่น ซึ่งในปัจจุบันเองการบริโภคอาหารทอดได้กลายเป็นผลิตภัณฑ์อาหารที่นิยมและปลอดภัยต่อการบริโภค มากขึ้น [4]
ในปัจจุบันในประเทศไทยก็มีกลุ่มวิสาหกิจขนาดกลางและขนาดย่อม หรือ SMEs ที่เกี่ยวกับการแปรรูปอาหารโดยการทอด เริ่มมีการขยายตัวเพิ่มมากขึ้นเนื่องจากปัจจัยหลาย ด้าน เช่นการสนับสนุนจากภาครัฐและความต้องการ ของผู้บริโภคมีความต้องการเพิ่มมากขึ้น ซึ่งรวมไปถึงการ ขยายตัวของตลาดในประเทศ โดยปี 2026 GDP ของ ภาคการเกษตร สูงขึ้นจาก ร้อยละ 2.4 เมื่อเทียบกับปีที่ผ่านมา [11] ทำให้เกิดช่องทางในการสร้างรายได้ให้กับ ผู้ประกอบการรายย่อย หรือแม้แต่การรวมกลุ่มกันของคน ในชุมชนที่สามารถก่อตั้งเป็นวิสาหกิจชุมชนเพื่อสร้าง ผลิตภัณฑ์ออกมาจำหน่าย
[bookmark: _Hlk173324673] ยกตัวอย่างการขายจิ้งหรีดของกลุ่มวิสาหกิจพอเพียงเลี้ยงจิ้งหรีด บ้านแสนตอ ต.บัวใหญ่ อ.น้ำพอง จ.ขอนแก่น จะทำการขายจิ้งหรีดสดและจิ้งหรีดแช่แข็ง โดยราคาจิ้งหรีดสดในปี 2568 อยู่ในช่วงประมาณ 110 – 140 บาทต่อกิโลกรัม โดยขึ้นอยู่กับรูปแบบการจำหน่าย (ขายส่ง/ปลีก) และพื้นที่ [5] แต่เมื่อแปรรูปโดยการทอด ปรุงรส และบรรจุภัณฑ์ ซึ่งน้ำหนักของจิ้งหรีดจะหายไปประมาณ 70 % แต่สามารถจำหน่ายที่ราคาประมาณ 25 บาทต่อ 30 กรัม ซึ่งสามารถเพิ่มมูลค่าได้ถึงประมาณ 250 บาทต่อกิโลกรัมหลังทอดเสร็จ แต่การที่จะควบคุมการทอดให้มีคุณภาพที่ดี และมีมาตรฐานเดียวกันในทุกรอบการทอด จำเป็นต้องมีนวัตกรรมเครื่องทอด เพื่อเป็นตัวช่วยในการยกระดับการผลิต รวมทั้งสามารถประยุกต์ใช้ทอดกับวัตถุดิบอื่นๆ ที่มีในชุมชนนั้นๆ สำหรับการทอดจิ้งหรีดของกลุ่มวิสาหกิจชุมชน เริ่มต้นด้วยการเตรียมจิ้งหรีดสดแช่เย็นปริมาณประมาณ 500 กรัมต่อการทอด 1 ครั้ง จากนั้นทำการเตรียมอุปกรณ์ทอดโดยใช้กระทะขนาดเส้นผ่านศูนย์กลาง 24 นิ้ว เติมน้ำมันสำหรับทอดปริมาณ 2 ลิตรลงในกระทะ และให้ความร้อนด้วยเตาแก๊สจนกระทั่งน้ำมันมีอุณหภูมิถึงระดับที่เหมาะสมต่อการทอด โดยในขั้นตอนนี้มีการปรับระดับความร้อนให้คงที่เพื่อควบคุมอุณหภูมิของน้ำมันให้เหมาะสมต่อกระบวนการทอดจิ้งหรีดโดยเกษตรกรส่วนใหญ่จะใช้ความชำนาญในการสังเกตพฤติกรรมของน้ำมันและสีของไฟเพื่อกำหนดเวลาในการนำจิ้งหรีดที่ผ่านการเตรียมการลงไปทอด อย่างไรก็ตาม ปัญหาสำคัญที่พบในปัจจุบันคือ 
1. แรงงานภาคเกษตรส่วนใหญ่เป็นผู้สูงอายุ ส่งผลให้สมรรถภาพทางร่างกายและความต่อเนื่องในการปฏิบัติงานลดลง ซึ่งอาจส่งผลกระทบต่อประสิทธิภาพของกระบวนการผลิต 
2. กระบวนการทอดจำเป็นต้องอาศัยผู้ปฏิบัติงานที่มีทักษะและประสบการณ์ในการสังเกตลักษณะของผลิตภัณฑ์ รวมถึงการควบคุมขั้นตอนการทอด เพื่อให้ได้คุณภาพของผลิตภัณฑ์ที่สม่ำเสมอ 
3. เกษตรกรยังขาดเครื่องมือหรืออุปกรณ์ที่ช่วยลดภาระในการปฏิบัติงาน ซึ่งอาจส่งผลกระทบต่อสุขภาพร่างกายและประสิทธิภาพในการทำงานของเกษตรกรในระยะยาว
จากปัญหาที่กล่าวมา หากต้องการยกระดับกระบวนการแปรรูปจิ้งหรีดทอดให้ได้มาตรฐานและมีประสิทธิภาพ สามารถมีกำลังการผลิตเพื่อให้ตอบรับความต้องการของผู้บริโภคและช่วยเหลือเกษตรกร ดังนั้น งานวิจัยนี้จึงมีวัตถุประสงค์เพื่อออกแบบและพัฒนาเครื่องทอดระบบอัตโนมัติ ที่สามารถทำงานได้อย่างต่อเนื่อง มีระดับมาตรฐานเดียวกันในทุกรอบการผลิต ช่วยลดต้นทุนในด้านค่าใช้จ่าย เพิ่มประสิทธิภาพในการทำงาน รวมถึงสามารถเพิ่มกำลังการผลิต เพื่อตอบรับความต้องการของผู้บริโภคที่เพิ่มขึ้นในอนาคต
อุปกรณ์และวิธีการวิจัย
      ในขั้นตอนการดำเนินการวิจัยการออกแบบและพัฒนาเครื่องทอดจิ้งหรีดแบบควบคุมอุณหภูมิอัตโนมัติจะมีวิธีการทดลอง ดังนี้
     2.1) การออกแบบและพัฒนาเครื่องทอดจิ้งหรีดแบบควบคุมอุณหภูมิอัตโนมัติ
ผู้วิจัยได้มีแนวคิดและขั้นตอนการสร้างเครื่องจักรเพื่อช่วยทุ่นแรงและลดระยะเวลาการทำงานของเกษตรกร โดยแบบร่างของเครื่องทอดจิ้งหรีดแบบควบคุมอุณหภูมิอัตโนมัติแสดงดังภาพที่ 1 

ภาพที่ 1 แบบร่างของเครื่องทอดแบบควบคุมอุณหภูมิอัตโนมัติ
 [image: ]มอเตอร์ 3

ภาพที่ 2 เครื่องทอดแบบควบคุมอุณหภูมิอัตโนมัติ

       โดยเครื่องทอดจิ้งหรีดแบบควบคุมอุณหภูมิอัตโนมัติที่พัฒนาขึ้นมีขนาดของตัวเครื่องอยู่ที่ 28.5 × 63.5 × 73 เซนติเมตร (กว้าง × ยาว × สูง) และมีน้ำหนักรวมประมาณ 15 กิโลกรัม โดยโครงสร้างหลักผลิตจากสเตนเลสเกรด 304 เพื่อให้มีความแข็งแรง ทนทานต่อการกัดกร่อน และสามารถทำความสะอาดได้ง่าย แสดงดังภาพที่ 2 เหมาะสำหรับการใช้งานด้านการแปรรูปจิ้งหรีดและอาหารชนิดอื่น อุปกรณ์ของเครื่องทอดแบบควบคุมอัตโนมัติจะประกอบด้วย
1. ระบบขับเคลื่อนแขนกลจะประกอบด้วยมอเตอร์กระแสตรงขนาด 12 V จำนวน 3 ตัว โดยเป็นมอเตอร์ความเร็ว 100 rpm จำนวน 2 ตัว สำหรับการขับเคลื่อนแขนกลและระบบหมุนเท ใช้มอเตอร์ความเร็ว 5  rpm จำนวน 1 ตัว สำหรับควบคุมการหมุนในกระบวนการทอด ทำให้สามารถดำเนินกระบวนการทอดได้อย่างต่อเนื่องและลดการพึ่งพาการทำงานของผู้ปฏิบัติงาน
2. ระบบให้ความร้อนใช้ฮีตเตอร์ชนิด Nikrothal 80 ใช้แรงดันไฟฟ้ากระแสสลับ 220 V และมีกำลังไฟฟ้าสูงสุด 2,500 W 
3. ระบบตรวจวัดอุณหภูมิใช้เทอร์โมคัปเปิลชนิด K-Type ร่วมกับโมดูล MAX6675 สำหรับแปลงสัญญาณอุณหภูมิและส่งข้อมูลเข้าสู่ไมโครคอนโทรลเลอร์ Arduino Uno R3 ซึ่งทำหน้าที่เป็นหน่วยประมวลผลหลักของระบบ โดยใช้หลักการควบคุมอุณหภูมิแบบ ON–OFF Control เพื่อควบคุมการทำงานของฮีตเตอร์ให้รักษาอุณหภูมิใกล้เคียงกับค่าที่กำหนดไว้ แสดงดังภาพที่ 3

ภาพที่ 3 วงจรควบคุมการทำงานของระบบควบคุมอุณหภูมิอัตโนมัติ

[bookmark: _Hlk211850003]2.2) การทดสอบประสิทธิภาพการทำงาน 
      การทดสอบประสิทธิภาพการทำงานของเครื่องทอดจิ้งหรีดแบบควบคุมอุณหภูมิอัตโนมัติ โดยกำหนดช่วงอุณหภูมิในการทอดที่ 140, 160, 180 และ 200 องศาเซลเซียส ร่วมกับระยะเวลาในการทอด 4 , 6 และ 8 นาที เพื่อศึกษาผลหาอุณหภูมิและเวลาที่แตกต่างกันต่อคุณภาพของผลิตภัณฑ์ ในกระบวนการทดลองจะกำหนดปริมาณจิ้งหรีดที่ใช้ทอดเท่ากับ 200 กรัมต่อหนึ่งชุดการทดลอง ใช้น้ำมันปาล์มเป็นตัวกลางในการทอดในปริมาณ 2 ลิตรต่อการทดลอง ทั้งนี้เพื่อให้สภาวะการทอดมีความสม่ำเสมอและสามารถเปรียบเทียบผลได้อย่างมีประสิทธิภาพผู้วิจัยจะเลือกเปลี่ยนน้ำมันทุกๆการเปลี่ยนอุณหภูมิทดสอบ

2.3) การทดสอบเวลาการทำงาน
      การทดสอบเวลาการทำงานของเครื่องทอดจิ้งหรีดแบบควบคุมอุณหภูมิอัตโนมัติและวิธีการทำงานด้วยแรงงานคน การทดลองได้จากการจับเวลาการทำงานด้วยนาฬิกาจับเวลา ซึ่งคิดค่าเวลาเผื่อร้อยละ 20 เริ่มต้นด้วยการนำจิ้งหรีดที่ผ่านการเตรียมการ พร้อมสำหรับการทอด น้ำหนัก 200 กรัม จากนั้นเปรียบเทียบโดยการจับเวลาที่เกษตรกรทอดจิ้งหรีดตั้งแต่การเริ่มเปิดเตาไปจนสิ้นสุดกระบวนการทอด จากนั้นคำนวณเวลามาตรฐานการทำงาน ดังสมการที่ 1 และคำนวณความสามารถในการทอด ดังสมการที่ 2 [6,7]

	              (1)

โดย 		คือ เวลามาตรฐานการทำงาน หรือ    
     Standard time (นาที)
		คือ เวลาปกติในการทำงานหรือ
     เวลาที่จับได้จากนาฬิกาจับ  
     เวลา (นาที)
		คือ เวลาเผื่อ (นาที)


             (2)
         (กิโลกรัมต่อชั่วโมง)    	

2.4) การตรวจสอบลักษณะของจิ้งหรีดที่ผ่านการทอดด้วยเครื่องทอดแบบควบคุมอุณหภูมิอัตโนมัติ
        ในการตรวจสอบลักษณะของจิ้งหรีดที่ผ่านการทอดด้วยเครื่องทอดแบบควบคุมอุณหภูมิอัตโนมัติผู้วิจัยได้เลือกใช้การ วัดสี ของจิ้งหรีดร่วมกับวิธีการวัดเนื้อสัมผัสของอาหาร (Texture Profile Analysis)  เพื่อบ่งบอกถึงลักษณะของจิ้งหรีดทอดที่สุกแล้ว 
          2.4.1) การวัดค่าสีระบบ CIE (L* a* b*)
                   การวัดค่าสีระบบ CIE (L* a* b*) ด้วยเครื่อง Color Reader รุ่น Konica Minolta (Model CR-10) (ศูนย์นวัตกรรมเทคโนโลยีหลังการเก็บเกี่ยว     มหาวิทยาลัยขอนแก่น) รายงานค่าเป็น L* ระบุความสว่าง (100: สีขาว, 0: สีดำ) a* หมายถึงสีแดง (+) / สีเขียว (-) และ b* หมายถึง สีเหลือง (+) / สีน้ำเงิน (-) แสดงดังภาพที่ 4
   [image: A close up of a device

ภาพที่ 4 วิธีการทดสอบการวัดสี เครื่อง Color Readerรุ่น
Konica Minolta (Model CR-10)

โดยมีวิธีการทดสอบ 
2.4.1.1) เริ่มจากการจัดเตรียมอุปกรณ์สำหรับทดสอบ เช่น ถาด ตารางสำหรับวัดค่า และเครื่องวัดสี
2.4.1.2) นำผลิตภัณฑ์ออกจากบรรจุภัณฑ์ทีละกลุ่ม เทใส่ถาดและเกลี่ยให้ทั่วโดยไม่ให้เห็นชิ้นส่วนของถาด (ใช้ผลิตภัณฑ์ 300 กรัมต่อ 1 กลุ่ม)
2.4.1.3) วางตารางเพื่อกำหนดจุดในการวัดแต่ละจุด 
2.4.1.4) ใช้เครื่องวัดสีกดเพื่อบันทึกค่า L* (ความสว่าง), a* (เขียว–แดง), b* (น้ำเงิน–เหลือง) ของแต่ละจุดจำนวณจุดละ 3 ครั้ง แล้วเฉลี่ยเป็นค่าของผลิตภัณฑ์ในช่องนั้นทำซ้ำจนครบทุกช่อง ทั้งหมด 12 ช่อง จำนวณ 5 ซ้ำต่อ 1 กลุ่ม 
2.4.1.5) ใช้ค่าเฉลี่ยของผลการทดลองทั้งหมดในการรายงานผล
          2.4.2) การวัดเนื้อสัมผัส
      การวัดเนื้อสัมผัสโดยใช้เครื่อง Texture Analysis (รุ่นShimadzu Scientific Instruments EZ-SX texture analyzer) (สาขาวิศวกรรมเกษตร คณะวิศวกรรมศาสตร์ มหาวิทยาลัยขอนแก่น) ตัวเครื่องถูกออกแบบมาเพื่อเสริมการทดสอบทางประสาทสัมผัสในการพัฒนาอาหารและการควบคุมคุณภาพ ให้ผลลัพธ์เชิงตัวเลขที่เป็นรูปธรรมเกี่ยวกับเนื้อสัมผัสของอาหาร เครื่องนี้มีเครื่องมือวิเคราะห์เนื้อสัมผัสที่หลากหลาย ได้แก่ แรงอัด ความแข็ง แรงเฉือน แสดงดังภาพที่ 5

[bookmark: _Hlk210635305]ภาพที่ 5 เครื่อง Texture Analysis รุ่น Shimadzu Scientific Instruments EZ-SX texture analyzer

โดยมีวิธีการทดสอบ 
2.4.2.1) เลือกวิธีการทดสอบแบบ Compression Test (การกดอัด) วัดแรงอัดสูงสุด (N) 
2.4.2.2) เลือกใช้หัวกดขนาด 49 mm และ กระบอกขนาดเส้นผ่านศูนย์กลาง 50 mm สูง 40 mm
2.4.2.3) กำหนดความเร็วในการกด 100 mm/min 
2.4.2.4) เตรียมผลิตภัณฑ์ จำนวณ 300 กรัม ต่อ 1 กลุ่ม และนำผลิตภัณฑ์ใส่กระบอกทรงกรวย และชั่งน้ำหนัก 10 g (10g ประกอบด้วยผลิตภัณฑ์ 20-100  ตัว ต่อกลุ่มของผลิตภัณฑ์) ต่อ 1 การทดลอง 
2.4.2.5) เริ่มการทดสอบด้วยการกดอัด 2 จังหวะโดยเมื่อถึง 50% แล้วคืนกลับแล้วกดซ้ำเพื่อหาพารามิเตอร์ให้ครบกระบวนการ 
2.4.2.6) ทำซ้ำ 25 ซ้ำต่อ 1 กลุ่มตัวอย่าง(ออกแบบการทดลองตามปริมาณของตัวอย่าง) 
2.4.2.7) ใช้ค่าเฉลี่ยของผลการทดลองทั้งหมดในการรายงานผล

          2.4.3) การวิเคราะห์ทางสถิติ
                    การวิจัยครั้งนี้ใช้กรอบการทดลองแบบสุ่มสมบูรณ์ (Completely Randomized Design; CRD) วิเคราะห์ข้อมูลด้วยการวิเคราะห์ความแปรปรวน (Analysis of Variance; ANOVA) และเปรียบเทียบค่าเฉลี่ยด้วยวิธี Duncan's Multiple Range Test (DMRT) ที่ระดับนัยสำคัญทางสถิติ p < 0.05

2.5) การวิเคราะห์เศรษฐศาสตร์วิศวกรรม
      ระยะเวลาคืนทุนจะเป็นผลที่นำมาใช้ในการพิจารณาถึงระยะเวลาที่ผลประโยชน์สุทธิจากการดำเนินงาน หรือผลกำไรที่ได้รับแต่ละปีต่อต้นทุนทั้งหมด มีความเหมาะสมที่ต้องการจะลงทุนหรือไม่ โดยเป็นกำไรสุทธิหลังหักภาษี ดอกเบี้ย และค่าเสื่อมราคาของทรัพย์สิน เมื่อพิจารณาค่าใช้จ่ายในการลงทุนเริ่มแรก เพื่อใช้ในการวิเคราะห์ระยะเวลาคืนทุน ซึ่งแสดงถึงช่วงเวลาที่ผลประโยชน์ที่ได้รับมีความคุ้มค่าต่อค่าใช้จ่ายในการลงทุน หากการดำเนินงานแล้วทำให้เกิดผลประโยชน์ที่คุ้มค่ากับปริมาณงบประมาณที่ลงทุนมีระยะเวลาคืนทุนที่รวดเร็วก็จะเป็นผลดี ทำให้เกิดความเสี่ยงน้อยและผู้ลงทุนได้รับเงินลงทุนคืนที่จะสามารถนำเงินไปลงทุนในกิจการอื่น ๆ ได้ต่อไป
        โดยระยะเวลาคืนทุนเป็นสัดส่วนการคำนวณของจำนวนเงินของการลงทุนเริ่มต้นต่อผลตอบแทนสุทธิในแต่ละปี สามารถคำนวณได้จากสมการที่ 3 [10,12]

	อุณหภูมิเป้าหมาย (°C)
	อุณหภูมิเริ่มต้น (°C)
	เวลาถึง Set Point (min)
	อัตราการเพิ่มอุณหภูมิ (°C/min)
	ช่วงอุณหภูมิระหว่างการทอด (°C)
	Overshoot (%)

	140
	36.75
	3.00
	34.42
	140.5 – 149.75
	6.96

	160
	35.00
	3.00
	41.67
	160.0 – 168.5
	5.31

	180
	35.00
	3.07
	47.28
	180.0 – 193.0
	7.22

	200
	38.00
	5.00
	32.42
	200.0 – 206.5
	3.25


		(3)

ผลการวิจัยและการอภิปรายผล
จากการทดลองและวิจัยจะได้ผลการวิจัยและการอภิปรายผลดังนี้
 3.1) การออกแบบและพัฒนาเครื่องทอดจิ้งหรีดแบบควบคุมอุณหภูมิอัตโนมัติ
จากการพัฒนาเครื่องทอดจิ้งหรีดแบบควบคุมอุณหภูมิอัตโนมัติ พบว่าระบบสามารถทำงานได้ตามลำดับขั้นตอนที่กำหนดผ่านโปรแกรม Arduino โดยอาศัยข้อมูลอุณหภูมิจากเซนเซอร์ K-Type Thermocouple ที่เชื่อมต่อกับโมดูล MAX6675 เพื่อควบคุมการทำงานของฮีตเตอร์แบบ ON–OFF Control ให้รักษาอุณหภูมิภายในหม้อทอดให้อยู่ใกล้เคียงกับค่าที่กำหนดตลอดกระบวนการทอด โดยการใช้ฮีตเตอร์กำลัง 2,500 W ร่วมกับระบบตรวจวัดอุณหภูมิแบบเรียลไทม์ ช่วยให้ระบบสามารถตอบสนองต่อการเปลี่ยนแปลงของอุณหภูมิได้อย่างรวดเร็ว ส่งผลให้อุณหภูมิภายในหม้อทอดมีความสม่ำเสมอมากกว่าการทอดแบบดั้งเดิมที่อาศัยการปรับระดับความร้อนด้วยผู้ปฏิบัติงาน นอกจากนี้ การประยุกต์ใช้มอเตอร์กระแสตรงร่วมกับระบบแขนกลและชุดหมุนเท ยังช่วยลดขั้นตอนการทำงานของแรงงาน ลดความผิดพลาดจากการควบคุมด้วยมนุษย์ และเพิ่มประสิทธิภาพของกระบวนการผลิตได้ดีเยี่ยม
   3.2) การทดสอบประสิทธิภาพการทำงาน 
การทดสอบประสิทธิภาพการทำงานของเครื่องทอดจิ้งหรีดแบบควบคุมอุณหภูมิอัตโนมัติ ดำเนินการโดยกำหนดอุณหภูมิเป้าหมาย (Set Point) ที่ 140, 160, 180 และ 200 องศาเซลเซียส เพื่อประเมินความสามารถในการเพิ่มอุณหภูมิและรักษาเสถียรภาพของอุณหภูมิระหว่างกระบวนการทอด ผลการทดสอบแสดงดังตารางที่ 1

ตารางที่ 1 
การทดสอบประสิทธิภาพการทำงาน

ผลการทดลองพบว่า ระบบสามารถเพิ่มอุณหภูมิจากอุณหภูมิเริ่มต้นจนถึงอุณหภูมิเป้าหมายได้ภายในเวลา 3.00–5.00 นาที โดยที่อุณหภูมิเป้าหมาย 180 องศาเซลเซียส มีอัตราการเพิ่มอุณหภูมิสูงที่สุด เท่ากับ 47.28 องศาเซลเซียส[image: ][image: ]ต่อนาที ขณะที่อุณหภูมิเป้าหมาย 200 องศาเซลเซียส มีอัตราการเพิ่มอุณหภูมิต่ำที่สุด เท่ากับ 32.42 องศาเซลเซียสต่อนาที และใช้เวลาในการเข้าสู่สภาวะอุณหภูมิเป้าหมายนานที่สุด คือ 5 นาที และเมื่อพิจารณาความสามารถในการรักษา[image: ]อุณหภูมิระหว่างการทอด พบว่า ระบบสามารถควบคุมอุณหภูมิให้อยู่ใกล้เคียงกับค่าอุณหภูมิที่กำหนดได้ทุกระดับการทำงาน โดยช่วงอุณหภูมิระหว่างการทอดอยู่ในช่วง 140.5–149.75, 160.0–168.5, 180.0–193.0 และ 200.0–206.5 องศาเซลเซียส สำหรับอุณหภูมิเป้าหมาย 140, 160, 180 และ 200 องศาเซลเซียส ตามลำดับนอกจากนี้พบว่า ที่อุณหภูมิเป้าหมาย 180 องศาเซลเซียส ระบบมีการแกว่งตัวของอุณหภูมิสูงกว่าช่วงอุณหภูมิอื่น โดยมีอุณหภูมิสูงสุดเท่ากับ 193 องศาเซลเซียส หรือสูงกว่าค่าอุณหภูมิเป้าหมายประมาณ 13 องศาเซลเซียส ซึ่งอาจเกิดจากความเฉื่อยทางความร้อนของฮีตเตอร์และการตอบสนองของระบบควบคุมอุณหภูมิ อย่างไรก็ตาม ระบบยังคงสามารถรักษาอุณหภูมิให้อยู่ในช่วงที่เหมาะสมต่อกระบวนการทอดได้จากผลการทดสอบสามารถสรุปได้ว่า เครื่องทอดจิ้งหรีดแบบควบคุมอุณหภูมิอัตโนมัติมีศักยภาพในการเพิ่มอุณหภูมิได้อย่างรวดเร็วและสามารถรักษาอุณหภูมิให้อยู่ใกล้เคียงกับค่าอุณหภูมิที่กำหนดได้ตลอดกระบวนการทอด ซึ่งเป็นปัจจัยสำคัญต่อการควบคุมคุณภาพของผลิตภัณฑ์และความสม่ำเสมอของกระบวนการผลิต
3.3) การทดสอบเวลาการทำงาน
             ในการทดสอบเวลาทำงานของเครื่องทอดจิ้งหรีดแบบควบคุมอุณหภูมิอัตโนมัติผู้วิจัยได้ลงพื้นที่เก็บข้อมูลจาก กลุ่มวิสาหกิจพอเพียงเลี้ยงจิ้งหรีด บ้านแสนตอ ตำบล บัวใหญ่ อำเภอ น้ำพอง จังหวัด ขอนแก่น แสดงดังภาพที่ 6 






ภาพที่ 6 ลงพื้นที่เก็บข้อมูลกับกลุ่มเกษตรกร

โดยในการทดลองจะเริ่มจากให้กลุ่มเกษตรกรทดสอบทอดจิ้งหรีดที่ทำขายเป็นประจำ และผู้วิจัยจะทำการจับเวลาการทำงานด้วยนาฬิกาจับเวลา ซึ่งคิดค่าเวลาเผื่อร้อยละ 20 เริ่มต้นด้วยการนำจิ้งหรีดที่ผ่านการเตรียมการ พร้อมสำหรับการทอด น้ำหนัก 200 กรัม จากนั้นเปรียบเทียบโดยการจับเวลาที่เกษตรกรทอดจิ้งหรีดตั้งแต่การเริ่มเปิดเตาไปจนสิ้นสุดกระบวนการทอด จากนั้นคำนวณเวลามาตรฐานการทำงาน ดังสมการที่ 1 และคำนวณความสามารถในการทอด ดังสมการที่ 2 ผลที่ได้มีดังนี้เวลามาตรฐานการทำงานของแรงงานเกษตรกรอยู่ที่ 8 นาที 20 วินาที และ ความสามารถในการทอดจิ้งหรีดปริมาณ 200 กรัม ของเกษตรกรเท่ากับ 1.44 กิโลกรัมต่อชั่วโมง เมื่อเปรียบเทียบกับการทำงานของเครื่องทอดจิ้งหรีดแบบควบคุมอุณหภูมิอัตโนมัติ มีเวลามาตรฐานการทำงานอยู่ที่ 5 นาที 20 วินาทีสำหรับการทอดที่อุณหภูมิ 200 องศา และ ความสามารถในการทอดจิ้งหรีดปริมาณ 200 กรัม ของเครื่องทอดเท่ากับ 2.25 กิโลกรัมต่อชั่วโมง ซึ่งมากกว่าเดิม 0.8 กิโลกรัมในปริมาณจิ้งหรีดที่เท่ากัน8ถ  การใช้เครื่องทอดจิ้งหรีดแบบควบคุมอุณหภูมิอัตโนมัติยังสามารถลดการทำงานของเกษตรกรในการมาคอยสังเกตและปรับควบคุมไฟระหว่างการทอดอีกทั้งยังสามารถทำให้การผลิตมีประสิทธิภาพมากขึ้นได้อีกด้วย
3.4) การตรวจสอบลักษณะของจิ้งหรีดที่ผ่านการทอดด้วยเครื่องทอดแบบควบคุมอุณหภูมิอัตโนมัติในการตรวจสอบลักษณะของจิ้งหรีดผู้วิจัยเลือกใช้การทดสอบแบบเก็บข้อมูลเฉพาะข้อมูลพื้นฐานทางกายภาพ ซึ่งจะประกอบไปด้วย
        3.4.1) การวัดค่าสีระบบ CIE (L* a* b*)
 ในขั้นตอนของการวัดค่าสีผู้วิจัยได้ใช้ข้อมูลอ้างอิงมาจากงานวิจัยก่อนหน้า[9] ที่ได้มีการทำข้อมูลพื้นฐานสำหรับจิ้งหรีดทอดของแต่ละกลุ่มโดยแบ่งเป็น 3 กลุ่มหลักได้แก่ กลุ่ม A ผลิตภัณฑ์จิ้งหรีดทอด ที่มีขายทั่วไป กลุ่ม B ผลิตภัณฑ์จิ้งหรีดทอด ที่มียอดขายสูงที่สุดในร้านค้าออนไลน์และ กลุ่ม C ผลิตภัณฑ์จิ้งหรีดทอด ที่ได้รับมาตรฐาน อย. (9) แสดงดังภาพที่ 7

[image: A trays of food in a market

AI-generated content may be incorrect.]  [image: A group of bags of food

AI-generated content may be incorrect.]  [image: A group of jars with lids

AI-generated content may be incorrect.]
          กลุ่ม A                   กลุ่ม B                      กลุ่ม C
ภาพที่ 7 ตัวอย่างของผลิตภัณฑ์แต่ละกลุ่ม
หมายเหตุ : A ผลิตภัณฑ์จิ้งหรีดทอด ที่มีขายทั่วไป B ผลิตภัณฑ์จิ้งหรีดทอด ที่มียอดขายสูงที่สุดในร้านค้าออนไลน์ C ผลิตภัณฑ์จิ้งหรีดทอด ที่ได้รับมาตรฐาน อย. 

 โดยกลุ่ม A จะเป็นกลุ่มที่เป็นจิ้งหรีดทอดที่มีขายทั่วไปเหมือนของเกษตรกรกลุ่มวิสาหกิจพอเพียงเลี้ยงจิ้งหรีด บ้านแสนตอ ต.บัวใหญ่ อ.น้ำพอง จ.ขอนแก่น ที่มีค่าสีของผลิตภัณฑ์ แสดงดังตารางที่ 2 และตาราง 3 เปรียบเทียบค่า  





ตารางที่ 2 
ผลิตภัณฑ์จิ้งหรีดทอดของเกษตรกรเทียบกับผลิตภัณฑ์จิ้งหรีดทอดที่ได้จากเครื่องทอดจิ้งหรีดแบบควบคุมอุณหภูมิอัตโนมัติ
	Group
	L*
	a*
	b*

	A
	30.70 ± 0.81ᵃ
	4.00 ± 1.14ᵃ
	14.40 ± 0.82 ns

	140C/4min
	32.63 ± 6.05ᵃ
	5.37 ± 1.56ᵇ
	12.17 ± 3.42 ns

	140C/6min
	30.60 ± 5.10ᵃ
	7.37 ± 0.75ᵃ
	14.13 ± 1.91 ns

	140C/8min
	28.63 ± 1.95ᵃ
	7.17 ± 1.00ᵃ
	11.87 ± 1.72 ns

	160C/4min
	34.07 ± 1.36ᵃ
	7.73 ± 0.57ᵃ
	15.30 ± 0.53 ns

	160C/6min
	32.80 ± 3.32ᵃ
	6.83 ± 1.10ᵃᵇ
	14.87 ± 2.82 ns

	160C/8min
	32.87 ± 5.63ᵃ
	7.83 ± 2.08ᵃ
	18.60 ± 8.49 ns

	180C/4min
	30.90 ± 2.90ᵃ
	3.03 ± 1.20ᶜ
	15.13 ± 2.62 ns

	180C/6min
	29.03 ± 1.83ᵃ
	2.40 ± 0.56ᶜ
	13.33 ± 0.21 ns

	180C/8min
	28.27 ± 2.28ᵃ
	5.57 ± 1.92ᵇ
	12.70 ± 2.16 ns

	200C/4min
	30.50 ± 3.66ᵃ
	3.20 ± 1.22ᶜ
	14.57 ± 2.08 ns

	200C/6min
	28.53 ± 1.13ᵃ
	2.97 ± 1.70ᶜ
	14.37 ± 0.51 ns

	200C/8min
	21.03 ± 0.81ᵇ
	-3.27 ± 0.42ᵈ
	7.80 ± 0.20 ns



หมายเหตุ : A ผลิตภัณฑ์จิ้งหรีดทอดจากเกษตรกรกลุ่มวิสาหกิจพอเพียงเลี้ยงจิ้งหรีดและค่าในตารางแสดงเป็นค่าเฉลี่ย ± ส่วนเบี่ยงเบนมาตรฐาน (Mean ± SD, n=3) อักษรที่แตกต่างกันในคอลัมน์เดียวกันแสดงความแตกต่างอย่างมีนัยสำคัญทางสถิติ (p<0.05)ตามวิธี Duncan's Multiple Range Test (DMRT) และ ns หมายถึงไม่แตกต่างกันทางสถิติ (p>0.05)

ตารางที่ 3 
ตารางเปรียบเทียบค่า  ของผลิตภัณฑ์จิ้งหรีดทอดของเกษตรกรเทียบกับผลิตภัณฑ์จิ้งหรีดทอดที่ได้จากเครื่องทอดจิ้งหรีดแบบควบคุมอุณหภูมิอัตโนมัติ
	Comparison
	

	A
	0

	A เทียบ 140C/4min
	3.24

	A เทียบ 140C/6min
	3.38

	A เทียบ 140C/8min
	4.31

	A เทียบ 160C/4min
	5.1

	A เทียบ 160C/6min
	3.61

	A เทียบ 160C/8min
	5.93

	A เทียบ 180C/4min
	1.35

	A เทียบ 180C/6min
	2.18

	A เทียบ 180C/8min
	3.05

	A เทียบ 200C/4min
	0.84

	A เทียบ 200C/6min
	2.4

	A เทียบ 200C/8min
	12.22


หมายเหตุ : A ผลิตภัณฑ์จิ้งหรีดทอดจากเกษตรกรกลุ่มวิสาหกิจพอเพียงเลี้ยงจิ้งหรีด
จากตารางที่ 2 และตารางที่ 3 พบว่า ค่าสีของผลิตภัณฑ์จิ้งหรีดทอดที่ผลิตด้วยเครื่องทอดแบบควบคุมอุณหภูมิอัตโนมัติมีความใกล้เคียงกับผลิตภัณฑ์จิ้งหรีดทอดของเกษตรกรและผลิตภัณฑ์เชิงพาณิชย์ โดยเฉพาะการทอดที่อุณหภูมิ 200 องศาเซลเซียส เป็นเวลา 4 นาที ซึ่งให้
ค่าพารามิเตอร์สี L* a* และ b* ใกล้เคียงกับกลุ่ม
อ้างอิงมากที่สุดและเมื่อพิจารณาค่าความแตกต่างของสีรวม  ระหว่างผลิตภัณฑ์จิ้งหรีดทอดกลุ่ม A และผลิตภัณฑ์ที่ทอดที่อุณหภูมิ 200 องศาเซลเซียส เป็นเวลา 4 นาที พบว่ามีค่า  เท่ากับ 0.84 ซึ่งเป็นค่าต่ำที่สุดเมื่อเปรียบเทียบกับทุกสภาวะการทอดที่ศึกษา แสดงให้เห็นว่าสีของผลิตภัณฑ์ที่ได้มีความใกล้เคียงกับกลุ่มอ้างอิงมากที่สุด ทั้งนี้ ค่า  ที่มีค่าต่ำกว่า 2 จัดอยู่ในช่วงที่ความแตกต่างของสีสามารถสังเกตเห็นได้ยากด้วยสายตามนุษย์ทั่วไป และถือว่ามีความแตกต่างเพียงเล็กน้อย โดยสอดคล้องกับรายงานของ [7] ที่ระบุว่าค่า  ประมาณ 2 ขึ้นไปเป็นระดับที่ผู้สังเกตเริ่มสามารถรับรู้ความแตกต่างของสีได้
ผลการศึกษาดังกล่าวแสดงให้เห็นว่า เครื่องทอดจิ้งหรีดแบบควบคุมอุณหภูมิอัตโนมัติสามารถสร้างผลิตภัณฑ์ที่มีลักษณะสีใกล้เคียงกับผลิตภัณฑ์จิ้งหรีดทอดของเกษตรกรและผลิตภัณฑ์เชิงพาณิชย์ได้ โดยเฉพาะที่สภาวะการทอด 200 องศาเซลเซียส เป็นเวลา 4 นาที ซึ่งเป็นสภาวะที่เหมาะสมที่สุดในด้านคุณลักษณะสีของผลิตภัณฑ์
    
3.4.2) การวัดเนื้อสัมผัส
[bookmark: OLE_LINK3]การประเมินลักษณะเนื้อสัมผัสและความกรอบของผลิตภัณฑ์จิ้งหรีดทอดในงานวิจัยนี้ ได้ทำการวิเคราะห์คุณสมบัติทางเนื้อสัมผัสด้วย วิธีการ Texture Profile Analysis (TPA) โดยทำการ เปรียบเทียบระหว่างผลิตภัณฑ์จิ้งหรีดทอดของเกษตรกรและ ผลิตภัณฑ์จิ้งหรีดทอดที่ได้จากเครื่องทอดจิ้งหรีดแบบควบคุม อุณหภูมิอัตโนมัติ แสดงดังตารางที่ 4 และภาพที่ 8

ตารางที่ 4
เนื้อสัมผัสของผลิตภัณฑ์จิ้งหรีดของเกษตรกรเทียบกับเนื้อสัมผัสของผลิตภัณฑ์จิ้งหรีดของเครื่องทอดแบบควบคุมอุณหภูมิอัตโนมัติ
	Group
	Hardness (N) (Mean ± SD)
	Adhesiveness
(Mean ± SD)
	Springiness (Mean ± SD)
	Cohesiveness (Mean ± SD)
	Gumminess (N) (Mean ± SD)
	Chewiness (Mean ± SD)

	A
	106.06 ± 12.83 a
	0.007 ± 0.019 ns
	0.093 ± 0.011 ns
	0.289 ± 0.010 ns
	30.46 ± 3.10 ns
	2.94 ± 0.60 ns

	140°C/4 min
	40.02 ± 7.60 d
	0.031 ± 0.060 ns
	0.037 ± 0.032 ns
	0.284 ± 0.238 ns
	11.81 ± 10.50 ns
	0.98 ± 0.84 ns

	140°C/6 min
	111.49 ± 15.09 a
	0.028 ± 0.052 ns
	0.047 ± 0.011 ns
	0.128 ± 0.004 ns
	14.25 ± 1.54 ns
	0.68 ± 0.24 ns

	140°C/8 min
	85.60 ± 18.68 abc
	0.070 ± 0.019 ns
	0.033 ± 0.009 ns
	0.123 ± 0.007 ns
	10.44 ± 1.67 ns
	0.35 ± 0.15 ns

	160°C/4 min
	105.97 ± 24.68 a
	-0.005 ± 0.003 ns
	0.062 ± 0.013 ns
	0.144 ± 0.011 ns
	16.40 ± 2.48 ns
	6.05 ± 5.04 ns

	160°C/6 min
	112.17 ± 31.55 a
	0.022 ± 0.050 ns
	0.049 ± 0.016 ns
	0.131 ± 0.017 ns
	14.13 ± 2.28 ns
	0.72 ± 0.36 ns

	160°C/8 min
	48.56 ± 15.44 d
	0.064 ± 0.024ns
	0.037 ± 0.014 ns
	0.313 ± 0.021 ns
	15.00 ± 4.03 ns
	0.59 ± 0.33 ns

	180°C/4 min
	91.42 ± 17.97 abc
	0.048 ± 0.097ns
	0.056 ± 0.010 ns
	0.173 ± 0.006 ns
	15.81 ± 2.84 ns
	3.44 ± 2.48 ns

	180°C/6 min
	75.22 ± 15.07 bc
	0.081 ± 0.015ns
	0.164 ± 0.220 ns
	0.637 ± 0.829 ns
	50.57 ± 67.66 ns
	18.29 ± 30.94 ns

	180°C/8 min
	79.12 ± 4.06 bc
	0.073 ± 0.008ns
	0.030 ± 0.004 ns
	0.130 ± 0.009 ns
	10.26 ± 0.40 ns
	0.31 ± 0.04 ns

	200°C/4 min
	99.58 ± 13.92 ab
	0.064 ± 0.061ns
	0.043 ± 0.004 ns
	0.119 ± 0.012 ns
	11.77 ± 0.93 ns
	3.04 ± 2.41 ns

	200°C/6 min
	65.71 ± 17.14 bcd
	0.029 ± 0.031ns
	0.022 ± 0.006 ns
	0.095 ± 0.009 ns
	6.15 ± 1.05 ns
	0.14 ± 0.06 ns

	200°C/8 min
	59.32 ± 9.47 cd
	0.049 ± 0.007ns
	0.020 ± 0.003 ns
	0.098 ± 0.004 ns
	5.80 ± 0.71 ns
	0.12 ± 0.03 ns


หมายเหตุ : A ผลิตภัณฑ์จิ้งหรีดทอดจากเกษตรกรกลุ่มวิสาหกิจพอเพียงเลี้ยงจิ้งหรีด และค่าเฉลี่ย ± ส่วนเบี่ยงเบนมาตรฐาน (n=5) ตัวอักษรที่แตกต่างกันในคอลัมน์เดียวกันแสดงความแตกต่างอย่างมีนัยสำคัญทางสถิติ (p<0.05) ตามวิธี Duncan's Multiple Range Test (DMRT) และ ns หมายถึงไม่แตกต่างกันทางสถิติ (p>0.05)



ภาพที่ 8 กราฟความสัมพันธ์ระหว่างเนื้อสัมผัสของผลิตภัณฑ์จิ้งหรีดของเกษตรกรเทียบกับเนื้อสัมผัสของผลิตภัณฑ์จิ้งหรีดของเครื่องทอดแบบควบคุมอุณหภูมิอัตโนมัติ
หมายเหตุ : A ผลิตภัณฑ์จิ้งหรีดทอดจากเกษตรกรกลุ่มวิสาหกิจพอเพียงเลี้ยงจิ้งหรีด และ 140/6 หมายถึงสภาวะการทอดที่ใช้อุณหภูมิ 140 องศาเซลเซียสเป็นระยะเวลา 6 นาที, 160/4 หมายถึงสภาวะการทอดที่ใช้อุณหภูมิ 160 องศาเซลเซียสเป็นระยะเวลา 4 นาที, 160/6 หมายถึงสภาวะการทอดที่ใช้อุณหภูมิ 160 องศาเซลเซียสเป็นระยะเวลา 6 นาที

จากการวิเคราะห์คุณลักษณะเนื้อสัมผัสด้วยวิธี Texture Profile Analysis (TPA) พบว่า ค่า Hardness เป็นพารามิเตอร์เดียวที่มีความแตกต่างกันอย่างมีนัยสำคัญทางสถิติ (p<0.05) ระหว่างสภาวะการทอดต่าง ๆ ขณะที่ค่า Adhesiveness, Springiness, Cohesiveness, Gumminess และ Chewiness ไม่แตกต่างกันทางสถิติ (p>0.05) โดยผลิตภัณฑ์จิ้งหรีดทอดจากเกษตรกร (กลุ่ม A) มีค่า Hardness เท่ากับ 106.06 ± 12.83 N ซึ่งไม่แตกต่างทางสถิติกับผลิตภัณฑ์ที่ทอดด้วยเครื่องที่อุณหภูมิ 140°C เป็นเวลา 6 นาที, 160°C เป็นเวลา 4 นาที และ 160°C เป็นเวลา 6 นาทีแสดงดังภาพที่ 10 
โดยพบว่าสภาวะการทอดที่อุณหภูมิ 160°C เป็นเวลา 4 นาที ให้ค่าคุณลักษณะด้านเนื้อสัมผัสโดยรวมใกล้เคียงกับผลิตภัณฑ์จากเกษตรกรมากที่สุด ซึ่งเป็นสภาวะที่เหมาะสมสำหรับการผลิตจิ้งหรีดทอดด้วยเครื่องทอดแบบควบคุมอุณหภูมิอัตโนมัติ เนื่องจากสามารถให้ลักษณะความแข็งและคุณภาพเนื้อสัมผัสใกล้เคียงกับผลิตภัณฑ์ที่ผลิตโดยวิธีการดั้งเดิมได้ โดยยังคงรักษาความสม่ำเสมอของกระบวนการผลิตและลดการพึ่งพาทักษะของผู้ปฏิบัติงานได้อย่างมีประสิทธิภาพ
3.5) การวิเคราะห์เศรษฐศาสตร์วิศวกรรม
    ในการวิจัยนี้ ได้ทำการคำนวณต้นทุนการทอดจิ้งหรีด โดยการทอด 1 รอบจะใช้เวลาในการเตรียมอุปกรณ์ เตรียมวัตถุดิบ รอให้อุณหภูมิของหม้อทอดถึงค่าที่กำหนด รวมถึงระยะเวลาในการทอด เฉลี่ยประมาณ 6 นาทีต่อรอบ โดยในการทอด 1 รอบจะใช้วัตถุดิบจิ้งหรีดสดจำนวน 200 กรัม เมื่อนำมาทอดแล้วน้ำหนักจะลดลงประมาณ 140 กรัม หรือคิดเป็นร้อยละ 70 ส่งผลให้เหลือน้ำหนักจิ้งหรีดหลังการทอดประมาณ 60 กรัม ซึ่งสามารถบรรจุได้จำนวน 3 ถ้วย ถ้วยละ 20 กรัม 
   ดังนั้น ในระยะเวลา 1 ชั่วโมง จะสามารถทอดจิ้งหรีดได้ประมาณ 10 รอบ คิดเป็นจิ้งหรีดทอดจำนวน 30 ถ้วยต่อชั่วโมง และหากกำหนดระยะเวลาการทำงานวันละ 8 ชั่วโมง จะสามารถผลิตจิ้งหรีดทอดได้ประมาณ 240 ถ้วยต่อวัน
ต้นทุนวัตถุดิบจิ้งหรีดทอด
ในการศึกษานี้กำหนดให้จิ้งหรีดสดมีราคา 140 บาทต่อกิโลกรัม โดยการทอด 1 รอบ ใช้วัตถุดิบ 200 กรัม ดังนั้น ต้นทุนวัตถุดิบต่อรอบจะเท่ากับ

 บาท

หรือต้นทุนวัตถุดิบเท่ากับ 28 บาทต่อรอบ เมื่อ 1 รอบสามารถแบ่งขายได้ 3 ถ้วย ต้นทุนวัตถุดิบต่อถ้วยจะเท่ากับ

 บาท

ดังนั้น ต้นทุนจิ้งหรีดทอดต่อ 1 ถ้วยจะตกอยู่ที่ประมาณ 9 บาทต่อถ้วย สำหรับต้นทุนวัตถุดิบต่อวัน จะได้เท่ากับ

 บาท

ดังนั้น ต้นทุนวัตถุดิบจิ้งหรีดทอดต่อวันเท่ากับ 2,160 บาท

การคำนวณค่าไฟฟ้า
จากการทดลองพบว่า เครื่องทอดใช้พลังงานไฟฟ้าประมาณ 0.5 kWh ต่อรอบ และกำหนดอัตราค่าไฟฟ้าเฉลี่ยเท่ากับ 4.2218 บาทต่อหน่วย ดังนั้น ค่าไฟฟ้าต่อรอบจะเท่ากับ

 บาท

หรือประมาณ 2.11 บาทต่อรอบ เมื่อ 1 รอบแบ่งได้ 3 ถ้วย ค่าไฟฟ้าต่อถ้วยจะเท่ากับ

 บาทต่อถ้วย

หรือประมาณ 0.70 บาทต่อถ้วย สำหรับการใช้งานวันละ 8 ชั่วโมง จะทอดได้ 240 ถ้วยต่อวัน ใช้ค่าใช้จ่ายไฟฟ้าทั้งหมด

 บาทต่อวัน

เท่ากับ 168 บาทต่อวัน 

การวิเคราะห์ระยะเวลาคืนทุน
จากต้นทุนในการสร้างเครื่องทอดจิ้งหรีดแบบควบคุมอุณหภูมิอัตโนมัติ ราคาเครื่อง 20,000 บาท มีอายุการใช้งาน 5 ปี กำหนดมูลค่าซาก 2,000 บาท (คิดเป็น 10% ของราคาเครื่อง) ค่าแรงงาน 357 บาท/วัน จำนวน 1 คน ระยะเวลาในการทำงานของแรงงาน 242 วัน/ปี กำหนดค่าซ่อมบำรุงเครื่องทอดจิ้งหรีดอัตโนมัติ 2,000 บาท/ปี กำหนดจำนวณขายได้จริงประมาณ 72 ถ้วย/วัน (คิดเป็น 30% ของกำลังการผลิต) มีราคาขาย 30 บาท/ถ้วย จะสามารถคำนวณระยะเวลาคืนทุนของเครื่องทอดจิ้งหรีดแบบควบคุมอุณภูมิอัตโนมัติจากสมการที่ 3 ได้ดังนี้
รายได้ต่อปี



ต้นทุนวัตถุดิบต่อปี



ค่าไฟฟ้าต่อปี



ค่าแรงงานต่อปี



ค่าซ่อมบำรุงต่อปี



คิดค่าเสื่อมราคาแบบมีมูลค่าซาก

ค่าเสื่อมราคา 

ค่าเสื่อมราคาเท่ากับ 3,600 บาทต่อปี

ต้นทุนรวมต่อปี

156,816 บาท + 12,196.8 บาท + 86,394 บาท + 2,000 บาท + 3,600 บาท = 261,006.8 บาท

กำไรสุทธิต่อปี


ระยะเวลาคืนทุน



หรือ


จากการวิเคราะห์ความคุ้มค่าทางเศรษฐศาสตร์ของเครื่องทอดจิ้งหรีดแบบควบคุมอุณหภูมิอัตโนมัติ พบว่าเครื่องมีต้นทุนการสร้างรวม 20,000 บาท มีอายุการใช้งาน 5 ปี และมีมูลค่าซากเมื่อสิ้นสุดอายุการใช้งาน 2,000 บาท โดยกำหนดให้สามารถจำหน่ายผลิตภัณฑ์ได้จริงคิดเป็นร้อยละ 30 ของกำลังการผลิตสูงสุด หรือประมาณ 72 ถ้วยต่อวัน ที่ราคาจำหน่าย 30 บาทต่อถ้วย และมีวันทำงานเฉลี่ย 242 วันต่อปี ส่งผลให้มีรายได้รวม 522,720 บาทต่อปี เมื่อพิจารณาต้นทุนการดำเนินงาน ประกอบด้วยต้นทุนวัตถุดิบ 156,816 บาทต่อปี ค่าไฟฟ้า 12,196.80 บาทต่อปี ค่าแรงงาน 86,394 บาทต่อปี ค่าซ่อมบำรุง 2,000 บาทต่อปี และค่าเสื่อมราคา 3,600 บาทต่อปี ทำให้มีต้นทุนรวม 261,006.80 บาทต่อปี และมีกำไรสุทธิ 261,713.20 บาทต่อปี
ดังนั้น ระยะเวลาคืนทุนของเครื่องทอดจิ้งหรีดแบบควบคุมอุณหภูมิอัตโนมัติเท่ากับ 0.076 ปี หรือประมาณ 0.92 เดือน (28 วัน) แสดงให้เห็นว่าเครื่องต้นแบบมีความคุ้มค่าในการลงทุนและสามารถคืนทุนได้ในระยะเวลาอันสั้น

สรุป
งานวิจัยนี้ได้ออกแบบและพัฒนาเครื่องทอดจิ้งหรีดแบบควบคุมอุณหภูมิอัตโนมัติ โดยใช้ระบบตรวจวัดอุณหภูมิร่วมกับการควบคุมแบบ ON–OFF Control ทำให้สามารถรักษาอุณหภูมิการทอดให้อยู่ใกล้เคียงค่าที่กำหนดได้อย่างต่อเนื่อง เครื่องต้นแบบสามารถเพิ่มอุณหภูมิถึงค่าเป้าหมายได้ภายใน 3–5 นาที และมีค่า Overshoot อยู่ในระดับที่ยอมรับได้สำหรับกระบวนการทอดอาหาร ผลการเปรียบเทียบกับการทอดโดยเกษตรกรพบว่า เครื่องทอดอัตโนมัติช่วยลดเวลาการปฏิบัติงานจาก 8 นาที 20 วินาที เหลือ 5 นาที 20 วินาที และเพิ่มกำลังการผลิตจาก 1.44 เป็น 2.25 กิโลกรัมต่อชั่วโมง คิดเป็นการเพิ่มประสิทธิภาพการผลิตประมาณร้อยละ 56.25 พร้อมทั้งลดภาระการเฝ้าระวังและควบคุมไฟระหว่างการทอด ด้านคุณภาพผลิตภัณฑ์ พบว่าสภาวะการทอดที่อุณหภูมิ 200 องศาเซลเซียส เป็นเวลา 4 นาที ให้ลักษณะสีใกล้เคียงกับผลิตภัณฑ์ของเกษตรกรมากที่สุด โดยมีค่า  เท่ากับ 0.84 ขณะที่สภาวะการทอดที่อุณหภูมิ 160 องศาเซลเซียส เป็นเวลา 4 นาที ให้คุณลักษณะด้านเนื้อสัมผัสใกล้เคียงกับผลิตภัณฑ์อ้างอิงมากที่สุด โดยมีค่า Hardness เท่ากับ 105.97 ± 24.68 นิวตัน ใกล้เคียงกับผลิตภัณฑ์ของเกษตรกรที่มีค่า 106.06 ± 12.83 นิวตัน และไม่แตกต่างกันทางสถิติ (p>0.05)
เมื่อพิจารณาร่วมกันทั้งด้านสีและเนื้อสัมผัส พบว่าสภาวะการทอดที่อุณหภูมิ 160–200 องศาเซลเซียส เป็นเวลา 4 นาที เป็นช่วงสภาวะที่เหมาะสมต่อการผลิตจิ้งหรีดทอดด้วยเครื่องทอดแบบควบคุมอุณหภูมิอัตโนมัติ โดยหากให้ความสำคัญกับลักษณะด้านสีของผลิตภัณฑ์ควรเลือกสภาวะ 200 องศาเซลเซียส เป็นเวลา 4 นาที แต่หากให้ความสำคัญกับคุณลักษณะด้านเนื้อสัมผัสและความใกล้เคียงกับผลิตภัณฑ์ของเกษตรกร ควรเลือกสภาวะ 160 องศาเซลเซียส เป็นเวลา 4 นาที และเมื่อพิจารณาร่วมกันทั้งด้านประสิทธิภาพการผลิต คุณลักษณะสี และเนื้อสัมผัส พบว่าเครื่องทอดจิ้งหรีดแบบควบคุมอุณหภูมิอัตโนมัติสามารถผลิตจิ้งหรีดทอดที่มีคุณภาพใกล้เคียงกับการผลิตแบบดั้งเดิมของเกษตรกรได้อย่างมีประสิทธิภาพ พร้อมทั้งเพิ่มความสม่ำเสมอของผลิตภัณฑ์ ลดการพึ่งพาทักษะของผู้ปฏิบัติงาน และสามารถคืนทุนได้ภายในประมาณ 28 วัน จึงมีศักยภาพในการนำไปประยุกต์ใช้เชิงพาณิชย์สำหรับกลุ่มวิสาหกิจชุมชนและผู้ประกอบการด้านการแปรรูปแมลงเศรษฐกิจในอนาคต

